**УТВЪРЖДАВАМ:**

**ГЛАВЕН СЕКРЕТАР НА**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**Д О К У М Е Н Т А Ц И Я**

**ЗА**

**ПРОВЕЖДАНЕ НА ОБЩЕСТВЕНА ПОРЪЧКА**

**ПО РЕДА НА ГЛАВА ОСМА „А” ОТ ЗАКОНА ЗА ОБЩЕСТВЕНИТЕ ПОРЪЧКИ, „ВЪЗЛАГАНЕ НА ОБЩЕСТВЕНИ ПОРЪЧКИ ЧРЕЗ ПУБЛИЧНА ПОКАНА”,**

**С ПРЕДМЕТ**

**„ДОСТАВКА НА КОМПЮТЪРНИ КОНФИГУРАЦИИ, МОБИЛНИ КОМПЮТРИ И ТАБЛЕТИ”**

**гр. София 2015 г.**

**С Ъ Д Ъ Р Ж А Н И Е**

**І.** Проект на публична покана.

**ІІ**. Описание на предмета на поръчката.

**ІII.** Условия за участие в поръчката.

**IV**. Изисквания към изпълнението на поръчката. Технически спецификации.

**V**. Методика за оценка на офертата.

**VI**. Указания за подготовка на офертата.

**VII**. Образци на документи:

**1.** Представяне на участника;

**2.** Техническо предложение;

**3.** Ценово предложение.

**4.** Списък-декларация за основните договори за услуги, сходни с предмета на поръчката, изпълнени през последните 3 (три) години, считано от датата на подаване на офертата, еднакви или сходни с предмета на публичната покана;

**VIII.** Проект на договор.

I. ПУБЛИЧНА ПОКАНА

**II. ОПИСАНИЕ НА ПРЕДМЕТА НА ПОРЪЧКАТА**

Настоящата документация съдържа информация, която дава възможност на участниците да се запознаят с предмета на поръчката, условията за нейното изпълнение, условията за участие, изисквания към участниците и начина на провеждането й.

Участниците следва да се запознаят и да се съобразят с всички спецификации, указания, условия, изисквания и образци, посочени в документацията.

За нерегламентираните в настоящите указания и документацията за участие условия по провеждането на процедурата, се прилагат разпоредбите на ЗОП и подзаконовите му нормативни актове, както и приложимите национални и международни нормативни актове, съобразно с предмета на поръчката.

**1. Предмет:** „Доставка на компютърни конфигурации, мобилни компютри и таблети”

**2. Обект:** доставка по смисъла на чл. 3, ал. 1, т. 1 от Закона за обществените поръчки (ЗОП).

**3. Ред на възлагане:** по реда на Глава осма „а” от Закона за обществените поръчки.

**4. Срок за изпълнение:** 14 календарни дни от влизане на договора в сила

**5. Максимална прогнозна стойност:** 48 000 лв. без включен ДДС.

**6. Количество и обем** – Избраният за изпълнител следва да извърши доставка на 16 броя компютърни конфигурации, 16 броя мобилни компютри и 5 броя таблети.

**7. Място на изпълнение:** територията на Република България.

Възложителят осигурява пълен достъп до публичната покана и до настоящата документация за участие на своя профил на купувача на адрес:

<http://www.rta.government.bg/index.php?page=scategories&scategory=obshtestveni_poruchki>

**III. УСЛОВИЯ ЗА УЧАСТИЕ В ПОРЪЧКАТА**

**Общи изисквания към участниците:**

Право да подаде оферта има всяко българско или чуждестранно физическо или юридическо лице, както и техни обединения, които отговарят на условията на Закона за обществени поръчки (ЗОП), изискванията от Възложителя, посочени в публичната покана и настоящата документация за участие.

Не може да се сключи договор за възлагане на обществената поръчка с лице, за което са налице обстоятелствата по чл. 47, ал. 1, т. 1, б. „а” - „д” от ЗОП, а именно:

1. осъдено е с влязла в сила присъда, освен ако е реабилитирано, за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс (НК);

б) подкуп по чл. 301 - 307 от НК;

в) участие в организирана престъпна група по чл. 321 и 321а от НК;

г) престъпление против собствеността по чл. 194 - 217 от НК;

д) престъпление против стопанството по чл. 219 - 252 от НК.

Обстоятелствата по т. 1, б. „а” – „д” се отнасят до лицата по чл. 47, ал. 4 от ЗОП на съответния участник.

Когато участникът предвижда участието на подизпълнители, всички посочени по-горе обстоятелства по чл. 47, ал.1, т. 1 от ЗОП се отнасят и за тях.

Не може да се сключи договор за възлагане на обществената поръчка с лице, за което са налице обстоятелствата по чл. 47, ал. 5 от ЗОП, а именно:

1. е „свързано лице” по смисъла на § 1, т. 23а от Допълнителните разпоредби на ЗОП с възложителя или със служители на ръководна длъжност в неговата организация. Обстоятелството се отнася до лицата по чл. 47, ал. 4 от ЗОП на съответния участник;

2. е сключил договор с лице по чл. 21 или чл. 22 от Закона за предотвратяване и установяване на конфликт на интереси (ЗПУКИ).

Посочени по-горе обстоятелства по чл. 47, ал. 5 от ЗОП са относими и за подизпълнителите, ако участникът предвижда участието им.

**Специфични изисквания:**

Участниците в процедурата следва да са изпълнили поне три доставки на хардуерно оборудване, всяка на стойност не по-малко от 10 000 /десет хиляди/ лева без ДДС през последните три години**.**

При евентуално противоречие в условията, съдържащи се в различните документи от документацията за участие, се прилагат условията в документа с по-висок приоритет, както следва:

1. Публичната покана;

2. Изисквания към изпълнението на услугата (Техническа спецификация);

3. Проект на договор за обществена поръчка;

4. Образци към документацията за участие.

Документът с най-висок приоритет е посочен на първо място.

**IV. ИЗИСКВАНИЯ ЗА ИЗПЪЛНЕНИЕ НА ПОРЪЧКАТА.**

**ТЕХНИЧЕСКИ СПЕЦИФИКАЦИИ.**

1. **Изисквания към оборудването:**

Доставеното оборудване трябва да бъде ново, неупотребявано и да фигурира в актуалната производствена листа на съответния производител и това следва да бъде доказано чрез съответните документи. Оборудването се доставя в оригиналната опаковка от производителя, придружена със сертификат за произход. Оборудването, предмет на доставката следва да е окомплектована с всички необходими интерфейси и захранващи кабели по БДС или еквивалент.

Оборудването, предмет на доставката следва да притежава сертификат CE Marking или еквивалент.

Оборудването трябва да отговорят на всички стандарти в Република България относно техническа експлоатация, пожарна безопасност, норми за безопасност, включване към електрическата мрежа, доказано чрез съответните документи.

Оборудването трябва да има включена безплатна софтуерна поддръжка на системния софтуер (BIOS, firmware, драйвери и т.н.) в рамките на жизнения му цикъл. Тази поддръжка трябва да е свободно достъпна от Web сайта на производителя (Web сайта да поддържа английска версия).

Към оборудването и неговата гаранция трябва да има комплектована подробна документация (на хартиен или електронен носител) включваща както описание на хардуерната функционалност, така и документация на софтуера, включен към съответното устройство. Съпътстващите оборудването указания/ръководства за работа да бъдат предоставени на български и английски език.

1. **Гаранционно обслужване:**

Гаранционното обслужване е със мининум срока посочен в техническата спецификация.

Гаранционното обслужване включва всички разходи (транспорт, труд, модули, резервни части и материали и др.) и всички модули, възли, устройства.

Сервизното обслужване в рамките на гаранционния срок трябва да се извършва от оторизиран сервиз за територията на страната и задължително по местонахождение на техниката.

В гаранционното обслужване се включва замяна на част със скрити недостатъци с нова или на цялото устройство с ново, ако недостатъкът го прави негодно за използване по предназначението му, както ивсички разходи по замяната.

Установяването на причините за повредата следва да бъде възможно най-кратък срок, но не по-късно от 4 часа от уведомяването, както и да се извърши ремонта в най-кратък срок, но не по-късно от 5 (пет) работни дни.

В случай, че повредите не са отстранени или замяната не е извършена в срока, следва да се предостави оборотна техника със същите или по-добри параметри.

1. **Технически спецификации и количество компютърни конфигурации**

**Компютърни конфигурации** **– 16 (шестнадесет) броя:**

|  |  |
| --- | --- |
| **Показател** | **Минимални изисквания** |
| **Компютърна конфидурация** | |
| Процесор | Min 2.8 GHz/1333 MHz, 2 MB cache, 2 cores, max. 22nm |
| Чипсет и дънна платка | Да поддържа минимум 4 SATA III (6 Gb/s) и три видеоинтерфейса (поддържани от процесора и дънната платка) |
| Слотове за разширение | 1 x PCIe x16, 1 x PCIe x4, 2 x PCIe x1 |
| Памет | 4096 MB 4 GB 1600 MHz DDR3 SDRAM, up to 32GB |
| Видео контролер | Интегриран |
| Аудио контролер | Интегриран |
| Мрежов адаптер | Интегриран Gigabit Ethernet |
| Твърд диск | 1 х 3,5" 1000 GB 7200 rpm SATA, възможност за инсталиране на втори диск със същия форм фактор |
| Оптично устройство | 16х DVD+/-RW, Single and Dual layer compatible |
| Портове Вход/Изход | 10 USB, от които 4 x USB 3.0, RJ-45, DVI-D, VGA, headphone, microphone,audio in, audio out, eSATA |
| Клавиатура | USB, Стандартна, Кирилица, с логото на производителя на компютъра |
| Мишка | USB оптична мишка с 2 бутона и скрол, с логото на производителя на компютъра |
| Захранване | Вътрешно, 200-240 V / 50 Hz, ефективност 85%, Active PFC |
| Кутия | Компактна, SFF с обем не по-голям от 14 литра, захранващ блок мин. 250 W |
| Сертификати | CE, ECO Declaration, RoHS, Energy Star квалифициран |
| Софтуер | Да се достави OEM лиценз за Windows 8.1 Professional. Да се достави дистрибутив на ОС с драйвери за модела за възстановяване на заводските настройки на компютъра. |
| Други изисквания | Настолният персонален компютър и мониторът да бъдат с логото на един и същи производител |
| Гаранционен срок | 36 месеца от производителя - да се посочи партиден номер |
| **МОНИТОР** | |
| Тип на дисплея | LED |
| Размер на екрана | 21.5 инча |
| Разделителна способност не по-малка от | 1920 х 1080 pixels |
| Яркост не по-малка от | 250 cd/m2 |
| Време за реакция | 5 ms |
| Статичен контраст | 1000:1 |
| Ъгли на видимост | 170°/170° при CR 5:1 |
| Звук | Вградени стерео колонки |
| Интерфейси | 1 VGA; 1 DVI-D |
| Други изисквания | Настолният персонален компютър и мониторът да бъдат с логото на един и същи производител |
| Гаранционен срок | 36 месеца от производителя - да се посочи партиден номер |

1. **Технически спецификации и количество на преносими компютри**

Участникът следва да достави преносими компютри със следните параметри:

**Преносими компютри – 16 (шестнадесет) броя:**

|  |  |
| --- | --- |
| **Параметър** | **Минимално изискване** |
| Дисплей | 15.6” FHD (1920x1080) Anti-Glare LED-backlit,300:1, минимум 210 Cd/m2 |
| Процесор | Минимум две физически ядра, номинална тактова честота 2.2 GHz, кеш мин. 3МВ, 64-bit инструкции, макс. 22 nm литография |
| Оперативна памет | 4GB 1600MHz DDR3, разширяема до минимум 16 GB |
| Твърд диск | 500 GB |
| Оптично устройство | DVD +/-RW |
| Видео контролер | мин. 2 GB несподелена памет |
| Входно-изходни интерфейси | 1 x VGA, 1 х HDMI, 1 x RJ-45 4x USB (минимум 3 от които версия 3.0) SD card reader |
| Мрежов контролер | 10/100/1000 Gigabit Ethernet, Bluetooth 4.0, Wireless 802.11 b/g/n |
| Мултимедия | Мин. вградени HD камера и микрофон, стерео колонки |
| Сигурност | Интегриран TPM от производителя |
| Сигурност | - Kensington lock или аналогично решение;  - функционалност за откриване на откраднат компютър, заложена в BIOS. |
| Батерия | Минимум 6-клетъчна, мин. 4300 mAh. |
| Клавиатура | С гравирана кирилица, вграден цифров блок и защита от заливане с течности |
| Тегло | Максимум 2,4 кг. |
| Операционна система | Да се достави OEM лиценз за Windows 8.1 Professional. Да се достави дистрибутив на ОС с драйвери за модела за възстановяване на заводските настройки на компютъра от производителя. |
| Гаранционна поддръжка | 24 месеца от производителя |
| Сертификации | СЕ, Energy Star 6.1, ECO декларация, съвместимост с Windows 7 и Windows 8.1 |
| Аксесоари | Чанта и мишка с логото на производителя на преносимия компютър |

1. **Технически спецификации и количество на таблети**

Участникът следва, да достави таблети със следните параметри:

**Таблети – 5 (пет) броя:**

|  |  |
| --- | --- |
| **Параметър** | **Минимално изискване** |
| Дисплей | 10.1" FHD WUXGA (1920 x 1200) IPS Multi-Touch |
| Процесор | Минимум четири физически ядра, номинална тактова честота 1.33 GHz, кеш мин. 2МВ, 64-bit инструкции, макс. 22 nm литография |
| Памет | 2GB |
| Флаш памет и твърд диск | 32GB SSD+500GB |
| Входно-изходни интерфейси | 1 x Micro HDMI, 1 x USB 2.0, 1 x micro-USB 2.0 |
| Мрежа | Bluetooth 4.0, Wireless 802.11a/b/g/n |
| Мултимедия | Вградени 2 MP камера и микрофон |
| Батерия | Минимум 2-клетъчна Li-Polymer, издръжливост минимум 9 часа |
| Операционна система и приложен софтуер | Microsoft Windows 8.1 и OFFICE 365 Personal |
| Гаранционна поддръжка | 12 месеца от производителя |
| Аксесоари | Докинг клавиатура, адаптер за зареждане |

**V. МЕТОДИКА ЗА ОЦЕНКА НА ОФЕРТАТА**

Настоящата методика представлява съвкупност от правила, които имат за цел да се определи начина, по който ще се извърши класиране на офертите. Критерият за оценка на офертите е икономически най-изгодна оферта. Класирането на офертите се извършва по низходящ ред на получената комплексна оценка, изчислена на база техническа и финансова оценка на офертите, като на първо място се класира офертата с най-висока оценка.

Разглеждането, оценката и класирането на офертите се извършва в следната последователност:

* Извършване на техническа оценка;
* Извършване на финансова оценка.

1. Показатели за оценка, относителната им тежест и методики за изчисляване на комплексната оценка на офертите за мобилни компютри (лаптопи).
   1. Комплексна оценка на офертите:

където:

КОi е комплексната оценка на офертата на участник i.

Ti е техническата оценка на офертата на участник i.

Цi е финансовата оценка на офертата на участник i.

* 1. Финансова оценка

Цi е финансова оценка на предложението от участник i.

Цmin е минималната обща цена за изпълнение на поръчката, предложена от всички участници.

Цуi е общата цена за изпълнение на поръчката, предложена от участник i.

* 1. Техническа оценка

където:

Тi е техническата оценка на участник i.

Т1 е параметър, оценяващ капацитета на основната батерия на преносимия компютър, във Wh.

T1 = 10, когато капацитетът на основната батерия на преносимия компютър е над 4400 mAh,

T1 = 5, когато капацитетът на основната батерия на преносимия компютър е 4400 mAh.или по-малко.

Т2 е параметър, оценяващ вградената камера на преносимия компютър.

T2 = 10, когато вградената камера на преносимия компютър е с резолюция 1920 x 1080 или по-добра,

T2 = 5, когато вградената камера на преносимия компютър е с резолюция по-ниска от 1920 x 1080.

Максималният брой точки от техническата оценка е 20.

Максималният брой точки от финансовата оценка е 80.

Максималният брой точки от комплексната оценка е 100.

**VI. УКАЗАНИЯ ЗА ПОДГОТОВКА НА ОФЕРТАТА**

За участие при възлагането на настоящата обществена поръчка участникът подготвя и представя оферта.

При подготовката на офертата всеки участник трябва да се придържа точно към условията, обявени от възложителя. Възложителят може да отстрани участник, поради несъответствие на офертата с изискванията на документацията към поръчката.

Всеки участник има право да представи само една оферта, която трябва да е изготвена на български език. Когато участникът е чуждестранно физическо или юридическо лице или обединение на чуждестранни физически и/или юридически лица, представянето на участника (по образец 1) се подава в официален превод на български език, а останалите изискуеми документи, които са на чужд език, се представят и в превод на български език.

Офертата се представя в запечатан непрозрачен плик.

Върху плика с офертата се посочват адресът, определен за представяне на офертата, наименованието на поръчката, името на участника, адрес за кореспонденция, телефон, факс, лице за контакт и електронен адрес, както следва:

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**О Ф Е Р Т А**

за участие в обществена поръчка, обявена с публична покана по реда на Глава осма „а” от Закона за обществените поръчки, с предмет „Доставка на компютърни конфигурации, мобилни компютри и таблети“

(участник)

…………………………………………………………

(адрес за кореспонденция)

…………………………………………………………

(тел., факс, ел. поща)

Офертата се представя от участника или упълномощен от него представител лично, по пощата с препоръчано писмо или чрез куриер в деловодството на ИААА, гр. София - 1000, ул. „Ген. Й. В. Гурко” № 5, преди датата и часа, посочени в публичната покана като краен срок за подаване на офертите.

Ако участникът изпраща офертата чрез препоръчана поща или куриерска служба, разходите по изпращането са за негова сметка. В този случай участникът трябва да изпрати офертата така, че да обезпечи нейното получаване на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока определен от него.

Възложителят не приема и връща в момента на представянето им оферти/пликове, които са незапечатани, прозрачни или с нарушена цялост, както и оферти, представени след изтичане на крайния срок.

Разходите по изработването на офертите са за сметка на участниците в поръчката. Участниците не могат да имат претенции по направените от тях разходи.

Срокът на валидност на офертите трябва да е не по-малко от 30 (тридесет) календарни дни, считано от крайния срок за подаване на оферти, определен в публичната покана.

**Пликът с офертата трябва да се съдържат следните документи:**

1. Представяне на участника, *по образец № 1 от документацията за участие,* *в оригинал;*

2. Пълномощно на лицето, упълномощено да представлява участника (в случай, че участникът не се представлява от лицата, които имат право на това, съгласно документите му за регистрация) – *оригинал или заверено копие;*

3. Документ (договор или споразумение) за създаване на обединение, подписан от лицата, включени в обединението, в който задължително е посочен представляващ (само когато участникът е обединение, което не е юридическо лице) – *заверено копие;*

4. Списък на изпълнените през последните 3 (три) години до датата на подаване на офертата доставки, еднакви или сходни с предмета на настоящата поръчка, *по образец № 4 от документацията за участие,* *в оригинал;*

5. Удостоверения за изпълнените доставки по предходната точка;

6. Техническо предложение за изпълнение – *по образец № 2 от документацията за участие,* *в оригинал.*

7. Ценово предложение, *по образец № 3 от документацията за участие,* *в оригинал;*

Техническото и ценово предложение се подписват само от лица, които имат право да представляват участника и могат да удостоверят пред възложителя представителните си функции.

Всички представени документи трябва да са с дата на издаване, предшестваща подаването на офертата с не повече от 6 месеца или да са в срока на тяхната валидност, когато такава е изрично записана в тях.

Ако за изпълнението на поръчката изпълнителят предвижда участието на подизпълнител/и, документите, посочени по-горе, се прилагат за подизпълнителите съобразно вида и дела на тяхното участие.

Документите, за които е посочено, че трябва да се представят като заверено копие, трябва да съдържат текст „вярно с оригинала”, собственоръчен подпис на представляващия участника и печат. По преценка на участника, документи, за които възложителят е посочил, че може да се представят като заверено копие, могат да бъдат представени и в оригинал.

В случаите, в които участникът е обединение, което не разполага със собствен печат, върху документа може да бъде положен печат на един от участниците в обединението.

Възложителят си запазва правото при необходимост да изисква допълнителни документи и доказателства за декларирани от участника обстоятелства.

Постъпилите в срок оферти се разглеждат и оценяват от комисия, определена със заповед на възложителя за получаване, разглеждане и оценка на офертите.

Комисията няма да разглежда оферти, постъпили след крайния срок за приемането им, посочен в публичната покана, като такива оферти се връщат незабавно на участника и посоченото обстоятелство се отбелязва във входящия регистър.

Офертите ще бъдат отворени на заседание на назначената от възложителя комисия, което ще се проведе на 18 ноември 2015 г. от 10.30 часа в сградата на Изпълнителна агенция „Автомобилна администрация” в гр. София, ул. „Ген. Й. В. Гурко” № 5.

Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето.

При промяна на посочените по-горе дата, място и час за отваряне на офертите, ще бъде публикувано съобщение в „Профил на купувача” на интернет страницата на Изпълнителна агенция „Автомобилна администрация”, а подалите оферти участници ще бъдат уведомени.

Комисията отваря офертите по реда на тяхното постъпване. Комисията приключва своята работа по разглеждане, оценка и класиране на подадените и допуснати до участие оферти в срок, определен от възложителя, но не по-дълъг от срока на валидност на офертите. При необходимост срокът за работа на комисията може да бъде удължен. Комисията съставя протокол за дейността си.

Комисията може да предложи за отстраняване от участие участник:

* който не е представил някои от посочените от възложителя документи;
* за който е налице някое от съдържащите се в чл. 47, ал. 1, т. 1 и ал. 5, т. 1 и т. 2 от ЗОП обстоятелства;
* който е представил оферта, която е непълна или не отговаря на предварително обявените условия на възложителя;

Комуникацията и действията по обмен на информация между възложителя и участниците са в писмен вид и се извършва по един от следните начини:

* + - * лично – срещу подпис;
      * по пощата или чрез куриерска служба – с препоръчано писмо с обратна разписка, изпратено на посочените адреси за кореспонденция;
      * по факс;
      * по електронен път при условията и по реда на Закона за електронния документ и електронния подпис;
      * чрез комбинация от изброените по-горе средства/начини.

Възложителят сключва писмен договор с класирания на първо място участник.

Възложителят може да възложи изпълнението на поръчката и в случаите, когато е подадена само една оферта, съгласно чл. 101д от ЗОП.

Възложителят може последователно да предложи сключване на договор при условията на чл. 101е, ал. 3 от ЗОП с участника, класиран на второ и на следващо място, когато участникът, който е имал право да сключи договора откаже да го сключи или не представи някой от документите по чл. 101е, ал. 2 от ЗОП или не отговаря на изискванията на чл. 47, ал. 1, т. 1 или ал. 5 от ЗОП.

При сключването на договора участникът, определен за изпълнител трябва да представи документ/и от компетентните органи за удостоверяване липсата на обстоятелствата по чл. 47, ал. 1, т. 1 от ЗОП (свидетелства за съдимост на лицата по чл. 47, ал. 4 от ЗОП), както и декларация/и за обстоятелствата по чл. 47, ал. 5 от ЗОП.

Договорът за възлагане на изпълнението се сключва в съответствие с проекта на договор, приложен към документацията за участие в поръчката.

**VII. ОБРАЗЦИ НА ДОКУМЕНТИ**

***Образец № 1***

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**П Р Е Д С Т А В Я Н Е Н А У Ч А С Т Н И К А**

за участие в обществена поръчка по глава осма „а” от ЗОП с предмет „Доставка на компютърни конфигурации, мобилни компютри и таблети“

**ОТ УЧАСТНИК: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(посочва се фирмата/наименованието на участника)*

**АДМИНИСТРАТИВНИ СВЕДЕНИЯ:**

|  |  |
| --- | --- |
| ЕИК/БУЛСТАТ/ЕГН: |  |
| Седалище: | |
| - пощенски код, населено място: |  |
| - ул./бул. №, блок №, вход, етаж: |  |
| Адрес за кореспонденция: | |
| - пощенски код, населено място: |  |
| - ул./бул. №, блок №, вход, етаж: |  |
| Телефони: |  |
| Факс: |  |
| E-mail адрес: |  |
| *Забележка: В случай, че участникът е обединение, информацията по-горе се попълва за всеки участник в обединението, като се добавя необходимият брой полета* | |
| Лица, представляващи участника по учредителен акт:  (ако лицата са повече от три, данните се представят в приложение) | |
| Трите имена, ЕГН, лична карта №:, адрес |  |
|  |
|  |
|  |
| Трите имена, ЕГН, лична карта №, адрес |  |
|  |
|  |
|  |
|  |
| Участникът се представлява заедно или поотделно ***(невярното се зачертава)*** от изброените лица: |  |
| Данни за банковата сметка:  Обслужваща банка:……………………………………  IBAN..........................................................  BIC.............................................................  Титуляр на сметката:...................................... |  |

1. Настоящата оферта е подадена при условията, съдържащи се в публичната покана и документацията за участие в поръчката, които се приемат от нас.

2. Задължаваме се да спазваме всички посочени от възложителя условия, които се отнасят до изпълнението на поръчката, в случай, че същата ни бъде възложена, както и че ще представим в срок всички документи, необходими за подписването на договора.

3. При изпълнение на обществената поръчка

**няма да ползваме / ще ползваме**

(*относимото се подчертава)*

следните подизпълнители:

4.1...............................................................................................................................

*(наименование на подизпълнителя, ЕИК, вид на дейностите, които ще изпълнява, дял от обществената поръчка в %)*

4.2...............................................................................................................................

*(наименование на подизпълнителя, ЕИК, вид на дейностите, които ще изпълнява, дял от обществената поръчка в %)*

5. Срокът на валидност на офертата ни е **60 календарни дни**, считано от крайния срок за подаване на оферти, посочен в публичната покана.

6. Декларираме, че:

* отговаряме на условията към участниците за изпълнение на поръчката;
* приемаме условията за изпълнение на поръчката, заложени в проекта на договор;
* не участваме в нито едно друго предложение за настоящата процедура.

*Дата:.................2015 г. Декларатор:..........................*

*(подпис и печат)*

***Образец № 2***

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**Т Е Х Н И Ч Е С К О П Р Е Д Л О Ж Е Н И Е**

за участие в обществена поръчка по глава осма „а” от ЗОП с предмет „Доставка на компютърни конфигурации, мобилни компютри и таблети“

**ОТ УЧАСТНИК: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(посочва се фирмата/наименованието на участника)*

**УВАЖАЕМИ ДАМИ И ГОСПОДА**,

След запознаване с публичната покана и документацията за участие за възлагане на обществена поръчка с предмет „Доставка на компютърни конфигурации, мобилни компютри и таблети“ в качеството си на представител на участника заявявам, че ще изпълним поръчката както следва:

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

***Приложения****:……………………………………………………………………………..………*

*(Участникът, слева да приложи документи, които да доказват, че предложеното от него оборудване отговаря на изискванията на възложителя)*

*Дата:.................2015 г. Декларатор:..........................*

*(подпис и печат)*

***Образец № 3***

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**Ц е н о в о п р е д л о ж е н и е**

за участие в обществена поръчка по глава осма „а” от ЗОП с предмет „Доставка на компютърни конфигурации, мобилни компютри и таблети“

**ОТ УЧАСТНИК: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(посочва се фирмата/наименованието на участника)*

**УВАЖАЕМИ ДАМИ И ГОСПОДА**,

След запознаване с публичната покана и документацията за участие за възлагане на обществена поръчка с предмет „Доставка на компютърни конфигурации, мобилни компютри и таблети“, в качеството си на представител на участника заявявам следното:

**Предлаганата от нас цена за изпълнение на обществената поръчка, е в размер**

**на .................................... (................................................) без ДДС.**

*(словом)*

Ценовото предложение включва всички разходи за изпълнение на поръчката, в т.ч. печалба.

Приемаме начина на плащане съгласно условията на приложения към публичната покана проект на договор.

*Дата:.................2015 г. Декларатор:..........................*

*(подпис и печат)*

***Образец № 4***

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**С П И С Ъ К**

**по чл. 51, ал. 1, т. 1 от ЗОП**

Долуподписаният………………..………………………………………………...

*(трите имена)*

Данни по документ за самоличност .........................................................................

*(номер на лична карта, дата, орган и място на издаването)*

в качеството си на …………………………………………………………………………

*(длъжност)*

на ……………...…………………………………………..………………………………………,

*(наименование на участника)*

участник в обществена поръчка, обявена с публична покана по реда на Глава осма „а” от Закона за обществените поръчки, с предмет „Доставка на компютърни конфигурации, мобилни компютри и таблети“прилежащите площи и имуществото в тях”, декларирам, чепрез последните 3 (три) години до датата на подаване на офертата представляваният от мен участник е изпълнил следните услуги, еднакви или сходни с предмета на настоящата поръчка, както следва:

|  |  |  |  |
| --- | --- | --- | --- |
| Предмет на услугата | Стойност/цена без ДДС и количество/брой/обем на услугата | Крайна дата на изпълнение на услугата | Получател на услугата |
| 1. |  |  |  |
| 2. |  |  |  |
| 3. |  |  |  |

В подкрепа на горното, прелагаме следните докозателства по чл. 51, ал. 4 от ЗОП:

1. …………….

2. …………….

3. …………….

Известна ми е отговорността по чл. 313 от Наказателния кодекс за посочване на неверни данни.

*Дата:.................2015 г. Декларатор:..........................*

*(подпис и печат)*

**VIII. ПРОЕКТ НА ДОГОВОР**

Днес ........................2015 г. в гр.София, между:

**ИЗПЪЛНИТЕЛНА АГЕНЦИЯ „АВТОМОБИЛНА АДМИНИСТРАЦИЯ”**, ЕИК 121410441, със седалище и адрес: град София, ул.”Ген. Й. В. Гурко” № 5, представлявана от Цветелин Цветанов – изпълнителен директор, наричан по долу за краткост **ВЪЗЛОЖИТЕЛ** от една страна

и

**…………………………..,** със седалище и адрес на управление в …………………………………….., , ЕИК……………………, представлявано от управителя ………………………………………………. , наричано по-долу за краткост - **ИЗПЪЛНИТЕЛ**  от друга страна,

*и след като бяха събрани, разгледани и оценени представените в Изпълнителна агенция „Автомобилна администрация” оферти за участие в обществена поръчка с предмет…………………………………………, обявена с публична покана по реда на Глава осма „а“ от Закона за обществените поръчки и въз основа на констатациите, съдържащи се в Протокол № ………../…….2015 г., на основание чл.101е, ал.1 от Закона за обществените поръчки* *се сключи настоящият договор за следното:*

**ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТвъзлага, аИЗПЪЛНИТЕЛЯТприема срещу възнаграждение да достави в сградата на Изпълнителна агенция „Автомобилна администрация”, находяща се в гр. София, ул.”Ген. Й. В. Гурко” № 5, описаните в Техническото предложение за изпълнение на поръчката (Приложение № 1) и Предлагана цена (Приложение № 2) компютърни конфигурации, мобилни компютри и таблети, наричани в договора „оборудването”.

**Чл. 2.** Оборудването, предмет на настоящия договор ще се достави на ВЪЗЛОЖИТЕЛЯот представител на ИЗПЪЛНИТЕЛЯ в срок до 14 календарни дни, считано от датата на подписване на договора.

**ЦЕНИ И УСЛОВИЯ НА ПЛАЩАНЕ**

**Чл. 3.** Общата цена на оборудването, предмет на договора е в размер на ……………..(…………………………..) лева без включен ДДС. В цената са включени всички разходи, свързани с доставката, гаранционното обслужване, както и печалба на ИЗПЪЛНИТЕЛЯ. Цената е окончателна и не подлежи на изменение, освен в полза ва ВЪЗЛОЖИТЕЛЯ.

**Чл. 4.** ВЪЗЛОЖИТЕЛЯТ заплаща цената по догавора в срок до 30 (тридесет) календарни дни от датата на доставка оборудването, удостоверена с протокола по чл. 6.

**Чл. 5.** Цената по чл. 3 се заплаща чрез банков превод в български лева, след представена от ИЗПЪЛНИТЕЛЯ данъчна фактура и по следната банковата сметка на ИЗПЪЛНИТЕЛЯ:

**Банка: …………………………………………**

**IBAN: …………………………………………**

**BIC: …………………………………………**

**ПРИЕМАНЕ НА ДОСТАВЕНОТО ОБОРУДВАНЕ**

**Чл. 6.** Доставката се удостоверява с подписан без забележка от страна на ВЪЗЛОЖИТЕЛЯ приемо - предавателен протокол. За ВЪЗЛОЖИТЕЛЯ протоколътсе подписва от Константин Димитров – главен експерт в отдел"Административно и информационно обслужване". В случай, че при доставката на оборудването бъде установено, че същото е различно от посоченото в Приложения № 1 и № 2 или е с недостатъци се прилагат разпоредбите на чл. 13.

**Чл. 7.** Подписването на протокола по чл. 6 има силата на приемане на доставката от страна на ВЪЗЛОЖИТЕЛЯ, освен в случаите на „скрити недостатъци”, които не могат да бъдат установени при обикновения преглед на доставеното. Приемането на доставката няма отношение към установените впоследствие в гаранционния период дефекти или несъответствия.

**Чл. 8.** Рискът от погиване на оборудването се носи от ИЗПЪЛНИТЕЛЯ до подписването на приемо – предавателния протокол по чл. 6.

**Чл. 9.** Правото на собственост върху оборудването преминава върху ВЪЗЛОЖИТЕЛЯ след заплащане на цената при условията и в размера, определени в настоящия договор.

**Чл. 10.** Оборудването трябва да бъде доставено в ненарушена транспортна опаковка и в комплект с пълна документация, в т.ч. гаранционна карта, ръководство за обслужване на български език, както и всички други документи, необходими за обслужване на оборудването.

**ПРАВА И ЗАДЪЛЖЕНИЯ НА СТРАНИТЕ**

**Чл. 11.** ИЗПЪЛНИТЕЛЯТсе задължава:

1. Да изпълни в срок предмета на договора с грижата на добър търговец и в съответствие с най-добрите практики за този вид дейности и с настоящия договор. За тази цел ИЗПЪЛНИТЕЛЯТ трябва да осигури всички финансови, човешки и материални ресурси, необходими за пълното и точно изпълнение на доставката и гаранционното обслужване.

2. Да извършва гаранционното обслужване на оборудването в рамките на гаранционния срок и съобразно с най-дорите практики за този вид дейности, като заменя или поправя за своя сметка оборудването в зависимост от особеностите на установения недостатъци или повреди, гаранционните условия и условията по договора.

**Чл. 12.** ВЪЗЛОЖИТЕЛЯТ се задължава да приеме доставеното в срок и на място оборудване, съответстващо по вид, количество и качество на посоченото в Приложение № 1, както и да заплати договореното възнаграждение, при условията, в сроковете и по начина, определени в договора.

**Чл. 13.** Когато при доставката на оборудването бъде установено, че същото е различно от посоченото в Приложения № 1 и № 2 или е с недостатъци, ВЪЗЛОЖИТЕЛЯТ има право:

1. Да откаже приемането на доставката, когато различното или с недостатъци оборудване е повече от една десета част от оборудването, предмет на договора, както и да развали договора поради пълно неизпълнение от страна на ИЗПЪЛНИТЕЛЯ.

2. Да откаже приемането на частта от доставката, която е с недостатъци или не отговаря на Приложения № 1 и № 2, когато тази част е не по-голяма от една десета част от оборудването, предмет на договора. В този случай страните подписват приемо-предавателен протокол за приетата част. ИЗПЪЛНИТЕЛЯТ е длъжен в срок не по-дълъг от 15 (календарни) дни да достави и предаде на ВЪЗЛОЖИТЕЛЯ неизпълнената част. При неизпълнение в предвидения срок ще е налице неизпълнение от страна на ИЗПЪЛНИТЕЛЯ по отношение на неизпълнената част.

3. Да приеме доставката ако оборудването е различно от посоченото в Приложения № 1 и № 2, но е по-нова негова версия и с технически параметри, еквивалентни или по-добри от посочените в приложенията.

**РЕКЛАМАЦИИ**

**Чл. 14.** ВЪЗЛОЖИТЕЛЯТможе да предявява рекламации пред ИЗПЪЛНИТЕЛЯ за:

1. Количество и некомплектност (явни недостатъци). Рекламации за явни недостатъци се правят, в момента на получаването.

2. Качество (скрити недостатъци) - при констатиране на дефекти след разопаковане и при последваща употреба. Рекламации за скрити недостатъци се правят в 15 (петнадесет) дневен срок от констатирането им през целия срок на гаранционното обслужване. В рекламацията се посочва основанието за нея.

**ГАРАНЦИОННО ОБСЛУЖВАНЕ**

**Чл. 15.** Гаранционният срок на оборудването, предмет на настоящия договор е съгласно техническата спецификация (минимум: 36 месеца за настолните компютри, 25 месеца за преносимите компютри и 12 месеца за таблетите), считано от датата на подписване на протокола по чл. 6. ИЗПЪЛНИТЕЛЯТ се задължава да отстрани за своя сметка всички повреди и отклонения от изискванията за качество, които са възникнали в рамките на посочения гаранционен срок.

**Чл. 16.** Заявката се подава от ВЪЗЛОЖИТЕЛЯ на посочените в чл. 29 телефон, факс или електронна поща. ИЗПЪЛНИТЕЛЯТ се задължава да отстрани проблема в най-краткия възможен срок.

**Чл. 17.** При възможност,отстраняването на възникнал проблем се извършва в сградата на Изпълнителна агенция „Автомобилна администрация” в гр. София, ул. „Ген. Й. В. Гурко” № 5, а когато това е невъзможно – в сервизна база на ИЗПЪЛНИТЕЛЯ. В този случай оборудването се предава с протокол, като транспортирането от местоположението му при ВЪЗЛОЖИТЕЛЯ до сервиза и обратно е за сметка на ИЗПЪЛНИТЕЛЯ.

**САНКЦИИ**

**Чл. 18**. В хипотезата на чл. 13, т. 2, за времето на неизпълнение (забавено изпълнение) от срока по чл. 2, но за срок не по-дълъг от 15 (петнадесет) дни от него, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 2% (два процента) на ден, но не повече от 30% (тридесет процента) от неизпълнената част.

**Чл. 19.** Не се дължи неустойка за забавено изпълнение, когато оборудването или част от него не е доставено поради непреодолима сила, както и по взаимно съгласие между страните.

**Чл. 20.** При забавяне на плащането, ВЪЗЛОЖИТЕЛЯТ дължи законната лихва за периода на забава.

**Чл. 21.** Когато при наличие на рекламации в гаранционния срок по чл. 15 ИЗПЪЛНИТЕЛЯТ откаже да изпълни задължението си или не изпълни същото в срок, съобразно най-дорите практики за този вид дейности, както и при пълно неизпълненение на договора в хипотезите на чл. 13, т. 1, ИЗПЪЛНИТЕЛЯТ дължи на ВЪЗЛОЖИТЕЛЯ обезщетение за неизпълнение в размер на 10% от цената по договора.

**Чл. 22.** При частично неизпълненение на договора в хипотезата на чл. 13, т. 2, ИЗПЪЛНИТЕЛЯТ дължи на ВЪЗЛОЖИТЕЛЯ обезщетение за неизпълнение в размер на 10% (десет процента) от неизпълнената част.

**ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 23.** Действието на договора се прекратява:

1. по взаимно съгласие между страните, изразено в писмена форма;

2. когато са настъпили съществени промени във финансирането на ВЪЗЛОЖИТЕЛЯ, свързани с предмета на договора, които не са могли да бъдат предвидени или предотвратени – с писмено уведомление от ВЪЗЛОЖИТЕЛЯ веднага след настъпване на обстоятелствата. Прекратяването на договора настъпва с получаване на уведомлението.

3. в хипотезата на чл. 43, ал. 4 от Закона за обществените поръчки.

**Чл. 24.** ВЪЗЛОЖИТЕЛЯТ има право да развали договора с писмено уведомление без предизвестие до ИЗПЪЛНИТЕЛЯ, без да дължи неустойки:

1. в хипотезите на чл. 13, т. 1 и 2 и чл. 21 от договора.

2. в случай, че по отношение на ИЗПЪЛНИТЕЛЯнастъпят обстоятелствата по чл. 47 от Закона за обществените поръчки.

3. в случай, че бъде установено, че преди подписване на договора или по време на неговото действие ИЗПЪЛНИТЕЛЯТ е представил документ с невярно съдържание (в т.ч. удостоверения, сертификати, декларации и др.), както и в случай, че ИЗПЪЛНИТЕЛЯТ бъде лишен от право да упражнява дейността, за изпълнението на която е сключен този договор.

**Чл. 25.** ВЪЗЛОЖИТЕЛЯТ има право да развали договора с едностранно писмено предизвестие от десет календарни дни до ИЗПЪЛНИТЕЛЯ, когато ИЗПЪЛНИТЕЛЯТ виновно се отклони (частично или некачествено изпълнение) от уговореното изпълнение.

**Чл. 26.** ИЗПЪЛНИТЕЛЯТ може да развали договора след едностранно писмено уведомление от десет календарни дни до ВЪЗЛОЖИТЕЛЯ, когато ВЪЗЛОЖИТЕЛЯТ виновно не изпълни задължението си плащане на цената по договора.

**Чл. 27.** Когато изпълнението на този договор стане изцяло или отчасти невъзможно по причини, за които страните не отговарят, договорът се разваля автоматично по право.

**ДРУГИ**

**Чл. 28.** Споровете, възникнали по повод изпълнението и тълкуването на договора ще се решават по взаимно съгласие, а когато това е невъзможно – по реда на гражданското производство на Република България.

**Чл. 29.** Адреси за кореспонденция на страните:

**ЗА ИЗПЪЛНИТЕЛЯ:** ……………………………………………………………………………………………..

**…………………………………………………………………………………………….…………………………………………………………………………………………….**

**ЗА ВЪЗЛОЖИТЕЛЯ:** Изпълнителна агенция “Автомобилна администрация”, ЕИК 121410441

Адрес: гр. София, ул. “Ген. Й. В. Гурко” № 5

Лица за контакт: Константин Димитров - главен експерт в отделАИО

Тел: +359 2 930 88 30

Факс: 02/9885495

e-mail: avto\_a@rta.goverment.bg

Банка: УниКредит Булбанк

IBAN: BG62UNCR96603120607322

BIC: UNCRBGSF

**Чл. 30.** Всяко уведомление, сигнал и др. ще се считат за получени:

1. в момента на предаването на приемащата страна, когато предаването е извършено лично.

2. на датата на доставка, отбелязана върху потвърждението или на куриерската разписка, когато са изпратени с препоръчано писмо или чрез куриер.

3. в момента на получаване на потвърждение за пълнота и непрекъснатост на изпратеното съобщение, когато са изпратени чрез факс.

**Чл. 31.** Всяка страна трябва бъде надлежно уведомена в тридневен срок в писмена форма от другата страна относно промяна в адреса. Пропускът да се уведоми или неправилното уведомление, освобождава другата страна от отговорност за неточно изпращане на съобщенията, изисквани по този договор.

За всички неуредени в този договор въпроси се прилагат разпоредбите на действащото законодателство. Възникналите спорове по сключването, изменянето, допълването, изпълнението и прекратяването на договора са подсъдни на компетентния съд в гр. София.

Настоящият договор съдържа …. страници и се състави в два еднообразни екземпляра – по един за всяка от страните.

***Приложения:***

1. *Техническото предложение за изпълнение на поръчката (Приложение № 1);*

*2. Предлагана цена (Приложение № 2).*

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**.................................... ...............................**

**……………………………**